О Б Р А З Л О Ж Е Њ Е

1. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у члану 97. тач. 15. и 17. Устава Републике Србије, према којима Република Србија уређује и обезбеђује финансирање остваривања права и дужности Републике Србије утврђених Уставом и законом и друге односе од интереса за Републику Србију, у складу с Уставом.

1. Разлози за доноШење закона

Разлози за доношење овог закона произилазе из чињенице да је неопходно у што краћем року омогућити већу доступност хартија од вредности деноминованих у динарима страним инвеститорима, приближавање стандардима Европске уније, смањење трошкова финансирања, бољу диверсификацију инвеститора у домаће хартије од вредности, као и бољу контролу задуживања јединица локалних самоуправа.

Предвиђена решења такође имају за циљ да отклоне уочене недостатке терминолошке природе и да на тај начин омогуће ефикаснију примену и прецизније тумачење важећег Закона о јавном дугу („Службени гласник РС”, бр. 61/05, 107/09, 78/11, 68/15 и 95/18 – у даљем тексту: Закон).

1. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА ПРЕДЛОГА ЗАКОНА

Чланом 1. Предлога закона додају се нови ставови у члану 26. и даје се могућност да министар финансија за обављање послова у вези са државним хартијама од вредности закључи уговор са страним правним лицем које обавља послове салдирања и клиринга, као и да Влада доноси одлуку о избору страног правног лица које ће вршити клиринг и салдирање. Такође, врши се измена досадашњег става 5. којим ће бити регулисано да услове трговања државним хартијама од вредности прописује Влада.

Чланом 2. Предлога закона врши се измена у члану 28. став 2. Закона и врши се терминолошко усклађивање, и даје се могућност да и страно правно лице врши послове клиринга и салдирања.

Чланом 3. Предлога закона мења се досадашњи члан 33. Закона, тако да се уместо давања мишљења тражи сагласност Министарства финансија за задуживање локалне власти и прецизира се које податке локална самоуправа мора да достави како би се о захтеву одлучивало.

Чланом 4. Предлога закона прописује се да овај закон ступа на снагу осмог дана од дана објављивања у „Службеном гласнику Републике Србије”.

1. ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ЗАКОНА

За спровођење овог закона није потребно обезбедити додатна средства у буџету Републике Србије.

1. ПРЕГЛЕД ОДРЕДАБА КОЈЕ СЕ МЕЊАЈУ И ДОПУЊУЈУ

Члан 26.

Влада уређује опште услове за емисију и продају државних хартија од вредности на примарном тржишту и ближе елементе примарног тржишта државних хартија од вредности.

Влада ближе уређује услове за стицање статуса овлашћених учесника и примарних дилера на примарном тржишту.

Државне хартије од вредности емитују се у нематеријализованом облику.

Министар финансија може закључити уговор са Народном банком Србије или Централним регистром, депоом и клирингом хартија од вредности а.д. Београд (у даљем тексту: Централни регистар) за обављање појединих послова у вези са државним хартијама од вредности.

ЗА ОБАВЉАЊЕ ПОЈЕДИНИХ ПОСЛОВА У ВЕЗИ СА ДРЖАВНИМ ХАРТИЈАМА ОД ВРЕДНОСТИ, У СКЛАДУ СА ЗАКОНОМ КОЈИ УРЕЂУЈЕ ТРЖИШТЕ КАПИТАЛА, МОЖЕ СЕ АНГАЖОВАТИ ЈЕДНО ИЛИ ВИШЕ СТРАНИХ ПРАВНИХ ЛИЦА КОЈА ОБАВЉАЈУ ПОСЛОВЕ КЛИРИНГА И САЛДИРАЊА.

СТРАНА ПРАВНА ЛИЦА ИЗ СТАВА 5. ОВОГ ЧЛАНА АНГАЖУЈУ СЕ НА ОСНОВУ ОДЛУКЕ КОЈУ ДОНОСИ ВЛАДА НА ПРЕДЛОГ МИНИСТАРСТВА.

~~Државним хартијама од вредности може се трговати на регулисаном тржишту и ОТЦ тржишту у Републици Србији.~~

ДРЖАВНИМ ХАРТИЈАМА ОД ВРЕДНОСТИ МОЖЕ СЕ ТРГОВАТИ НА РЕГУЛИСАНОМ ТРЖИШТУ И ОТЦ ТРЖИШТУ ПОД УСЛОВИМА КОЈЕ ПРОПИСУЈЕ ВЛАДА.

Члан 28.

Министар финансија, или постављено лице у Министарству које он овласти, доноси одлуку о клирингу и салдирању у примарној емисији државних хартија од вредности којима се може трговати на иностраном финансијском тржишту.

~~Клиринг и салдирање државних хартија од вредности емитованих на домаћем тржишту обавља Централни регистар.~~

КЛИРИНГ И САЛДИРАЊЕ ДРЖАВНИХ ХАРТИЈА ОД ВРЕДНОСТИ ЕМИТОВАНИХ НА ДОМАЋЕМ ТРЖИШТУ ОБАВЉА ЦЕНТРАЛНИ РЕГИСТАР И/ИЛИ СТРАНО ПРАВНО ЛИЦЕ КОЈЕ ОБАВЉА ПОСЛОВЕ КЛИРИНГА И САЛДИРАЊА, У СКЛАДУ СА УСЛОВИМА КОЈЕ ПРОПИСУЈЕ ВЛАДА.

~~Члан 33.~~

~~Одлуку о задуживању локалне власти доноси надлежни орган локалне власти, по претходно прибављеном мишљењу Министарства.~~

~~Мишљење из става 1. овог члана Министарство даје у року од 15 дана од дана достављања захтева за давање мишљења.~~

~~Ако Министарство у року из става 2. овог члана не одговори на захтев за давање мишљења, сматраће се да је мишљење дато.~~

ЧЛАН 33.

ОДЛУКУ О ЗАДУЖИВАЊУ ЛОКАЛНЕ ВЛАСТИ ДОНОСИ НАДЛЕЖНИ ОРГАН ЛОКАЛНЕ ВЛАСТИ, ПО ПРЕТХОДНО ПРИБАВЉЕНОЈ САГЛАСНОСТИ МИНИСТАРСТВА.

ЗАХТЕВ ЗА ДАВАЊЕ САГЛАСНОСТИ О ЗАДУЖИВАЊУ ПОДНОСИ СЕ МИНИСТАРСТВУ, УЗ ОБРАЗЛОЖЕЊЕ РАЗЛОГА ЗБОГ КОЈИХ НАСТАЈЕ ПОТРЕБА ЗА ЗАДУЖЕЊЕМ. ЗАХТЕВ МОРА ДА САДРЖИ: ПОДАТКЕ О ОСТВАРЕНИМ ПРИХОДИМА И ПРИМАЊИМА, ОДНОСНО ИЗВРШЕНИМ РАСХОДИМА И ИЗДАЦИМА У ПРЕТХОДНОЈ ГОДИНИ, ПОДАТКЕ О ЗАДУЖЕНОСТИ НА ДАН ПОДНОШЕЊА ЗАХТЕВА, ПЛАН И ИЗВРШЕЊЕ РАСХОДА И ИЗДАТАКА, КАО И ПЛАН И ОСТВАРЕЊЕ ПРИХОДА И ПРИМАЊА У ГОДИНИ ЗА КОЈУ СЕ ПОДНОСИ ЗАХТЕВ И ПОДАТКЕ О ДОСПЕЛИМ, А НЕИЗМИРЕНИМ ОБАВЕЗАМА НА ДАН ПОДНОШЕЊА ЗАХТЕВА.

ПРИЛИКОМ ДАВАЊА САГЛАСНОСТИ МИНИСТАРСТВО ЋЕ ПОРЕД ИСПУЊЕНОСТИ УСЛОВА ИЗ ЧЛАНА 35, ОДНОСНО ЧЛАНА 36. ОВОГЗАКОНА, УЗЕТИ У ОБЗИР И: ПРОЦЕНАТ ОСТВАРЕЊА ПРИХОДА И ПРИМАЊА У ОДНОСУ НА ПЛАНИРАНЕ, ПРОЦЕНАТ ИЗВРШЕЊА РАСХОДА И ИЗДАТАКА У ОДНОСУ НА ПЛАНИРАНЕ, ВИСИНУ ПЛАНИРАНОГ БУЏЕТСКОГ ДЕФИЦИТА, ВИСИНУ НЕИЗМИРЕНИХ ОБАВЕЗА, ВИСИНУ ПОСТОЈЕЋЕГ КРЕДИТНОГ ЗАДУЖЕЊА, КАО И СВЕ ДРУГЕ РЕЛЕВАНТНЕ ОКОЛНОСТИ ВЕЗАНЕ ЗА БУЏЕТ ЛОКАЛНЕ ВЛАСТИ.

САГЛАСНОСТ ИЗ СТАВА 1. OВОГ ЧЛАНА МИНИСТАРСТВО ДАЈЕ У РОКУ ОД 30 ДАНА ОД ДАНА ПРИЈЕМА ЗАХТЕВА ЗА ДАВАЊЕ САГЛАСНОСТИ.

АКО МИНИСТАРСТВО У РОКУ ИЗ СТАВА 4. OВОГ ЧЛАНА НЕ ОДГОВОРИ НА ЗАХТЕВ ЗА ДАВАЊЕ САГЛАСНОСТИ, СМАТРАЋЕ СЕ ДА САГЛАСНОСТ НИЈЕ ДАТА.